ھەڵبژاردنی سەرۆکایەتیی ئازەربایجان (٢٠٢٤)

ھەڵبژاردنی سەرۆکایەتی لە ئازەربایجان لە ٧ی شوباتی ٢٠٢٤ بەڕێوەچوو. ئیلھام عەلیێڤ، سەرۆک کۆماری ئازەربایجان کە لە ساڵی ٢٠٠٣ەوە پۆستەکەی بەدەستەوەیە، بۆ پێنجەمین خولی لەسەریەک بە زیاتر لە ٩٢٪ی دەنگەکان، سەرکەوتنی بەدەستھێنا و لە زاھید ئورووج، بەربژێری دووەمی بردەوە کە تەنیا توانی ٢٪ی دەنگەکان بەدەستبھێنێت.

لە سەرەتادا پلان وابوو ھەڵبژاردن لە تشرینی یەکەمی ٢٠٢٥دا بەڕێوەبچێت، بەڵام عەلیێڤ داوای کرد لە کانوونی دووەمی ٢٠٢٣دا داوای ئەنجامدانی ھەڵبژاردنی پێشوەختەی کرد، ئەوەش دوای ھێرشی ئازەربایجان بۆ سەر ناگۆرنۆ-قەرەباغ. ئەم ھێرشە بووە ھۆی ڕووخاندنی کۆماری ئارتساخ کە دەوڵەتێکی ئەرمەنیی جیا لە دەسەڵاتی ئازەربایجان و نزیک لە دەسەڵاتی ئەرمەنستان بوو. ئازەربایجان کۆنتڕۆڵی تەواوی ناوچەی جێناکۆکی ناگۆرنۆ-قەرەباغی بەدەستھێنا. بەھۆی سەرکەوتنی ئۆپەراسیۆنە سەربازییەکەی ئازەربایجان، ھەڵبژاردنەکە بە شێوەیەکی نافەرمی بە «ھەڵبژاردنی سەرکەوتن» () ناسراوە. ئەمە سێیەم ھەڵبژاردنی پێشوەختەیە لە مێژووی ئازەربایجاندا و یەکەمین ھەڵبژاردنە کە لە وەرزی زستاندا ئەنجام بدرێت.

ھەڵبژاردنەکە لە چوارچێوەیەکی تاکڕەوانەدا ئەنجام دەدرێت کە ئۆپۆزسیۆن و میدیای سەربەخۆ لە ئازەربایجان سەرکوت دەکرێن. دوو پارتی سەرەکیی ئۆپۆزسیۆن، موساوات و بەرەی گەل، ڕایان گەیاند کە ھیچ کاندیدایەکی بۆ ھەڵبژاردنەکە ناخەنە ڕوو و داوایان لە دەنگدەران کرد لە ماڵەوە بمێننەوە، ئەوەش وەکوو ئاماژەدان بە سروشتی نادیموکراسی ھەڵبژاردنەکە. جگە لەوەش چەند کاندیدایەک پێشتر سەرسامی گشتیی خۆیان بۆ عەلیێڤ دەربڕیبوو، کە بووە ھۆی ئامادەنەبوونی ڕکابەرانی ئۆپۆزسیۆن لە نێوان سەرکوتکردنی میدیا سەربەخۆکان و ڕۆژنامەنووساندا.

 سەرچاوەکان